PMIndiaData/PMIndiaSum huggingface dataset:
పరిశ్రమలు మరియు అధునాతనసాంకేతికత ల రంగం లో సహకారం అనే విషయం లో భారతదేశానికి మరియు యునైటెడ్ అరబ్ఎమిరేట్స్ (యుఎఇ) కి మధ్య అవగాహనపూర్వక ఒప్పంద పత్రాని కి ఆమోదం తెలిపిన మంత్రిమండలి

పరిశ్రమలు మరియు అధునాతన సాంకేతికత ల రంగం లో సహకారం అనే విషయం లో భారతదేశానికి మరియు యునైటెడ్ అరబ్ ఎమిరేట్స్ (యుఎఇ) కి మధ్య అవగాహనపూర్వక ఒప్పంద పత్రం పై సంతకాలు చేసే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది. భారతదేశం, యుఎఇ ల మధ్య వృద్ధి చెందుతున్న ఆర్థిక సంబంధాలు మరియు వాణిజ్య సంబంధాలు ఇరు దేశాల మధ్య గాఢతరం అవుతున్న ద్వైపాక్షిక సంబంధం లో స్థిరత్వానికి మరియు శరవేగం గా వివిధీకరణ కు లోను కావడానికి తోడ్పడుతున్నాయి. భారతదేశం, యుఎఇ ల మధ్య ద్వైపాక్షిక వ్యాపారం విలువ ను ప్రతి ఒక్క సంవత్సరానికి 180 మిలియన్ యుఎస్ డాలర్ (1373 కోట్ల రూపాయలు) గా 1970వ దశకం లో లెక్కగట్టడం జరిగింది. అది 60 బిలియన్ యుఎస్ డాలర్ (4.57 లక్షల కోట్ల రూపాయల) కు పెరిగింది. దీనితో యుఎఇ 2019-20 సంవత్సరం లో భారతదేశం యొక్క మూడో అతి పెద్ద వ్యాపార భాగస్వామి గా మారింది. చైనా ఒకటో స్థానం లో, యుఎస్ రెండో స్థానం లో నిలచాయి. పైపెచ్చు, యుఎఇ 2019-2020 సంవత్సరానికి గాను 29 బిలియన్ యుఎస్ డాలర్ (2.21 లక్షల కోట్ల రూపాయల) ఎగుమతుల విలువ తో యుఎస్ తరువాత భారతదేశం యొక్క రెండో అతి పెద్ద ఎగుమతిదారు గా ఉన్నది. యుఎఇ 18 బిలియన్ యుఎస్ డాలర్ (1.37 లక్షల కోట్ల రూపాయల) విలువైన అంచనా పెట్టుబడుల తో భారతదేశం లో ఎనిమిదో అతి పెద్ద ఇన్వెస్టర్ గా ఉంది. యుఎఇ లో భారతదేశం పెట్టుబడులు దాదాపు గా 85 బిలియన్ డాలర్ (6.48 లక్షల కోట్ల రూపాయల) మేరకు ఉంటాయని ఒక అంచనా. భారతదేశం మరియు యుఎఇ ఒక ద్వైపాక్షిక ‘‘సమగ్ర ఆర్థిక భాగస్వామ్య ఒప్పందం (సిఇపిఎ) పై 2022 ఫిబ్రవరి 18వ తేదీ నాడు సంతకాలు చేశాయి. ఈ ఒప్పందానికి భారతదేశం మరియు యుఎఇ ల మధ్య వ్యాపారాన్ని 60 బిలియన్ యుఎస్ డాలర్ (4.57 లక్షల కోట్ల రూపాయల) స్థాయి నుంచి రాబోయే అయిదు సంవత్సరాల లో 100 బిలియన్ యుఎస్ డాలర్ (7.63 లక్షల కోట్ల రూపాయల) కు పెంపొందించే సత్తా ఉంది. దిగువ న పేర్కొన్న రంగాల లో పరస్పర లబ్ధి ఆధారం గా సహకరించుకోవాలని ఎమ్ఒయు లో పేర్కొనడం జరిగింది: అ. పరిశ్రమల సరఫరా వ్యవస్థ సంబంధి ప్రతిఘాతుకత్వాన్ని బలోపేతం చేయడం ఆ. నవీకరణ యోగ్యమైన మరియు శక్తి పరమైన సామర్థ్యం ఇ. ఆరోగ్యం మరియు లైఫ్ సైన్సెస్ ఈ. అంతరిక్ష వ్యవస్థ లు ఉ. ఆర్టిఫిశల్ ఇంటెలిజెన్స్ ఊ. ఇండస్ట్రీ 4.0 ఇనేబ్లింగ్ టెక్నాలజీస్ ఎ. ప్రమాణీకరణం, తూనికల కు మరియు కొలతల కు సంబంధించిన శాస్త్రం, అనుగుణ్యత నిర్ధారణ, ప్రాతినిధ్యం, మరియు హలాల్ అంగీకారముద్ర. పరిశ్రమల లో కీలకమైనటువంటి సాంకేతిక పరి జ్ఞ‌ానాన్ని ప్రవేశపెట్టడం ద్వారాను, సాంకేతికత బదలాయింపు ద్వారాను మరియు పెట్టబడుల ద్వారాను రెండు దేశాల లో పరిశ్రమల ను పటిష్టపరచడం తో పాటు గా పరిశ్రమల ను అభివృద్ధిపరచాలన్నది ఈ ఎమ్ఒయు ముఖ్యోద్దేశ్యం గా ఉంది. పరస్పర హితం ముడిపడ్డ అన్ని రంగాల లో, మరీ ముఖ్యం గా నవీకరణ యోగ్య శక్తి, ఆర్టిషిశల్ ఇంటెలిజెన్స్, ఆరోగ్యం మరియు లైఫ్ సైన్స్, ఇంకా ఇండస్ట్రీ ఇనేబ్లింగ్ టెక్నాలజీస్ రంగాలలో పరిశోధన, నూతన ఆవిష్కరణ లు అధికం కావడానికి బాట ఏర్పడుతుంది. ఇది ఆయా రంగాల లో వృద్ధి కి, దేశీయ ఉత్పత్తి పెరుగుదల కు, ఎగుమతులు అధికం కావడానికి మరియు దిగుమతులు తగ్గడానికి దారితీయగలదు. ఈ ఎమ్ఒయు పై సంతకాలు జరిగితే భారతదేశాన్ని ఒక స్వయంసమృద్ధి కలిగిన దేశం గా రూపొందించాలని గౌరవనీయులైన భారతదేశ ప్రధాన మంత్రి ఇచ్చిన పిలుపు నకు అనుగుణం గా ఆత్మనిర్భర్ భారత్ లక్ష్యాన్ని సాధించడం లో తోడ్పాటు లభిస్తుంది.
గురు తేగ్ బ‌హ‌దూర్‌కు ప్ర‌ధాన మంత్రి శ్రీ న‌రేంద్ర మోదీ స్మృత్యంజ‌లి

సిక్కుల తొమ్మిదో గురువు గురు తేగ్ బ‌హాదుర్ ప్రాణ స‌మ‌ర్ప‌ణ దినం సంద‌ర్భంగా ప్ర‌ధాని శ్రీ న‌రేంద్ర మోదీ ఆయ‌న‌కు స్మృత్యంజ‌లి ఘ‌టించారు. గురు తేగ్ బ‌హాదుర్ బ‌లిదానం చేసిన రోజును పుర‌స్క‌రించుకొని నేను ఆయ‌న‌కు శిర‌సు వంచి ప్ర‌ణామం చేస్తున్నాను. ఆయ‌న ఎంతో సాహ‌సి. స‌మాజానికి సేవ చేయాల‌న్న కృత‌నిశ్చ‌యంతో ఉండే వారు. ఆయ‌న ఎప్ప‌టికీ స్ఫూర్తి ప్ర‌దాత‌గా నిలుస్తార‌ని ప్ర‌ధాని మంగ‌ళ‌వారం ఒక ప్ర‌క‌ట‌న‌లో పేర్కొన్నారు.
భార‌త‌దేశం మరియు స్వాజిలాండ్ ల మ‌ధ్య వైద్యం మరియు ఆరోగ్యం రంగంలో స‌హ‌కారానికి సంబంధించినటువంటి ఎమ్ఒయు కు ఆమోదం తెలిపిన మంత్రివ‌ర్గం

భార‌త‌దేశం మరియు స్వాజిలాండ్ ల మ‌ధ్య వైద్యం మరియు ఆరోగ్యం రంగంలో స‌హ‌కారానికి ఉద్దేశించిన ఒక అవ‌గాహ‌నపూర్వ‌క ఒప్పంద ప‌త్రానికి (ఎంఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2018 ఏప్రిల్ 9వ తేదీన సంత‌కాలు అయ్యాయి. ఈ ఎంఒయు .. i) ఔష‌ధాలు మ‌రియు ఫార్మాస్యూటిక‌ల్ ప్రోడ‌క్ట్స్‌; ii) మెడిక‌ల్ క‌న్ స్యూమ‌బుల్ ప్రోడ‌క్ట్స్; ii) వైద్య సంబంధ ప‌రిశోధ‌న‌లు; iv) వైద్య సంబంధ సామ‌గ్రి; v) ప్ర‌జ‌ల ఆరోగ్యం; vi) సాంక్రామిక వ్యాధుల నిఘా & నియంత్ర‌ణ; vii) స్వాస్థ్య సంబంధిత ప‌ర్యాట‌కం, ఇంకా viii) ప‌ర‌స్ప‌ర ప్ర‌యోజ‌నాలు ముడిప‌డిన‌టువంటి మ‌రే ఇత‌ర రంగంలోనైనా స‌హ‌కారానికి దోహ‌దం చేస్తుంది. ఈ ఎమ్ఒయు యొక్క అమ‌లును ప‌ర్య‌వేక్షించ‌డానికి మ‌రియు స‌హ‌కారం తాలూకు వివ‌రాల‌ను మ‌రింత విస్త‌రించ‌డానికి ఒక వ‌ర్కింగ్ గ్రూపు ను ఏర్పాటు చేయ‌డం జరుగుతుంది.
ఛ‌త్తీస్‌గ‌ఢ్‌లోని జాంజ్‌గిర్‌-చాంపాలో నిర్వ‌హించిన కిసాన్ స‌మ్మేళ‌నంలో ప్ర‌ధాన‌మంత్రి ప్ర‌సంగం

ముఖ్య‌మైన‌ మౌలిక వ‌స‌తుల ప్రాజెక్టుల‌కు శంకుస్థాప‌న‌ ప్రధానమంత్రి నరేంద్ర మోదీ ఇవాళ ఛ‌త్తీస్‌గ‌ఢ్‌ రాష్ట్రంలో పర్యటించారు. ఇందులో భాగంగా జాంజ్‌గిర్‌-చాంపాలో ఏర్పాటు చేసిన సంప్రదాయ చేనేత, వ్యవసాయ ఉత్పత్తుల ప్రదర్శనను ఆయన తిలకించారు. ఆ తర్వాత జాతీయ రహదారి ప్రాజెక్టులతోపాటు పెండ్రా-అనుప్పూర్ మార్గంలో మూడో రైల్వే లైనుకు శంకుస్థాపన చేశారు. అలాగే కేంద్ర, రాష్ట్ర ప్రభుత్వ సంక్షేమ పథకాలకు సంబంధించి ఎంపికచేసిన పలువురు లబ్ధిదారులకు ధ్రువీకరణ పత్రాలను అందజేశారు. అనంతరం అక్కడ నిర్వహించిన కిసాన్ సమ్మేళనానికి పెద్ద సంఖ్యలో హాజరైన ప్రజలనుద్దేశించి ప్రసంగించారు. దివంగత మాజీ ప్రధాని అటల్ బిహారీ వాజ్‌పేయి ఆనాడు మూడు కొత్త రాష్ట్రాలు… ఉత్తరాఖండ్, ఝార్ఖండ్, ఛ‌త్తీస్‌గ‌ఢ్‌లను సృష్టించడాన్ని ఈ సందర్భంగా గుర్తుచేశారు. అభివృద్ధిపై ఆయన దార్శనికత కారణంగానే అన్ని రాష్ట్రాలూ నేడు ప్రగతిపథంలో దూసుకెళ్తున్నాయని ప్రధాని పేర్కొన్నారు. కేంద్ర ప్రభుత్వం సర్వతోముఖాభివృద్ధి సాధనకు ప్రతినబూనిందని, ఆ దిశగా ప్రజల ఆకాంక్షలను నెరవేర్చేందుకు కట్టుబడి ఉందని ప్రధానమంత్రి చెప్పారు. ప్రజా జీవన సౌలభ్యం మెరుగుపడటమే తమ ప్రభుత్వ ధ్యేయమని పునరుద్ఘాటించారు. తమ ప్రభుత్వం ఓటు బ్యాంకు కోసమో, ఎన్నికలలో విజయం కోసమో పథకాలను అమలు చేయడంలేదని శ్రీ నరేంద్ర మోదీ స్పష్టం చేశారు. సరికొత్త, అత్యాధునిక ఛ‌త్తీస్‌గ‌ఢ్‌ను తీర్చిదిద్దటమే తమ లక్ష్యమన్నారు. ‘‘అందరి తోడ్పాటుతో అందరి అభివృద్ధి’’ అన్న నినాదం ఆధారంగా ఉద్యమ స్ఫూర్తితో ముందుకెళ్తున్నామని ప్రధాని చెప్పారు. వ్యవసాయ ఉత్పత్తులకు విలువ జోడింపుద్వారా రైతులకు లబ్ధిపై ఇచ్చిన హామీని నెరవేర్చడానికి తమ ప్రభుత్వం తీవ్రంగా శ్రమిస్తున్నదని తెలిపారు. ఈ కార్యక్రమంలో భాగంగా అమలు చేస్తున్న ‘ప్రధానమంత్రి కిసాన్ సంపద యోజన’ రైతులకు తోడ్పాటునిస్తున్నదని వివరించారు. సాంకేతిక ఆవిష్కరణలద్వారా రైతు సంక్షేమానికి భరోసా ఇస్తున్నామని, ఇందులో భాగంగా ‘భూసార కార్డుల జారీ, పంటల బీమా యోజన’ వంటివి ప్రవేశపెట్టామని గుర్తుచేశారు. ఈ పథకాలతో రైతులు ఎంతో లబ్ధిపొందుతున్నారని పేర్కొన్నారు. ప్రభుత్వం అమలు చేసే సంక్షేమ పథకాలవల్ల ఒకనాడు ప్రత్యేకించి కొందరు మాత్రమే లబ్ధిపొందేవారని ప్రధానమంత్రి గుర్తుచేసుకున్నారు. అంతేకాకుండా అంతులేని అవినీతి ఫలితంగా పాలన వ్యవస్థ నాశనమైందని పేర్కొన్నారు. అటువంటి పరిస్థితులను చక్కదిద్దడంతోపాటు ‘అందరికీ అభివృద్ధి’ నినాదానికి కట్టుబడి తమ ప్రభుత్వం పనిచేస్తున్నదని ప్రధాని చెప్పారు. దేశంలో ప్రతి ఒక్కరికీ 2022నాటికల్లా తలదాచుకునేందుకు గూడు కల్పించాలన్నది కేంద్ర ప్రభుత్వం నిర్దేశించుకున్న లక్ష్యాలలో ఒకటని ఆయన వివరించారు. ప్రజారోగ్యం, పరిశుభ్రత దృష్ట్యా మరుగుదొడ్ల నిర్మాణాన్ని ప్రభుత్వం ఉద్యమ స్థాయిలో చేపట్టిందని గుర్తుచేశారు. అలాగే ‘ఉజ్వల యోజన’ కింద పేదలకు వంటగ్యాస్ కనెక్షన్లు ఇచ్చిందని, నేడు ‘సౌభాగ్య యోజన’ కింద ప్రతి ఇంటికీ విద్యుత్ కనెక్షన్ ఇచ్చే కార్యక్రమం చేపట్టిందని ఆయన వివరించారు.
ఇండియ‌న్ ఇన్‌స్టిట్యూట్ ఆఫ్ కార్పొరేట్ అఫైర్స్‌ (ఐఐసిఎ) కు సంబంధించిన ప‌థ‌కాన్ని 12వ ప్ర‌ణాళికా స‌మ‌యం త‌రువాత కాలంలోనూ కొన‌సాగించేందుకు ఆమోదం తెలిపిన మంత్రివర్గం

ఇండియ‌న్ ఇన్‌స్టిట్యూట్ ఆఫ్ కార్పొరేట్ అఫైర్స్‌ (ఐఐసిఎ) కు సంబంధించిన ప‌థ‌కాన్ని మ‌రో మూడు ఆర్థిక సంవ‌త్స‌రాల‌ పాటు ( 2017-18 ఆర్థిక సంవత్సరం నుండి 2019-20 ఆర్థిక సంవత్సరం వ‌ర‌కు) కొనసాగించేందుకు ప్ర‌ధాన‌ మంత్రి శ్రీ న‌రేంద్ర‌ మోదీ అధ్య‌క్ష‌త‌న సమావేశమైన కేంద్ర మంత్రివర్గం ఆమోదం తెలిపింది. అలాగే, ఈ సంస్థ‌కు 18 కోట్ల రూపాయ‌ల ఆర్థిక సహాయాన్ని అందించేందుకు కూడా మంత్రివర్గం ఆమోదం తెలపింది. ఇది ఈ ఇన్‌స్టిట్యూట్‌ 2019-20 ఆర్థిక సంవత్సరం ముగింపు నాటికల్లా స్వ‌యంపోషకత్వాన్ని సంతరించుకొనేందుకు తోడ్పడగలదు. ప్ర‌భావం: • ప్ర‌భుత్వ‌ రంగం మరియు ప్రైవేటు రంగం యొక్క భాగ‌స్వామ్యంతో కార్పొరేట్ గ‌వ‌ర్నెన్స్‌ వంటి ప్ర‌త్యేక అంశాల‌లో ఈ ఇన్‌స్టిట్యూట్ నిర్వ‌హించే శిక్ష‌ణ కార్య‌క్ర‌మాలు, ప‌రిశోధ‌న‌ కార్యకలాపాలు, ఇంకా ప్రాజెక్టులు విద్యార్థుల మరియు వృత్తినిపుణుల నైపుణ్యాన్ని పెంపొందింపచేసి, త‌ద్వారా వారిలోని ఉపాధి అర్హతలను ఇనుమడింప చేస్తాయి. • కార్పొరేట్ చ‌ట్టాల రంగంలో ప్ర‌తిస్టాత్మ‌కమైన సంస్థ‌గా ఎద‌గ‌డంతో పాటు సంస్థ వ‌న‌రుల‌ను , రాబ‌డిని పెంచుకోవ‌డం కూడా ఈ సంస్థ యొక్క ల‌క్ష్యం. • ఐఐసిఎ జాతీయ ప్రాధాన్య‌ం కలిగిన సంస్థ‌గా ప్ర‌గ‌తికి చోద‌క‌ శ‌క్తిగా ఉండి, ఆర్థిక కార్య‌క‌లాపాల వృద్ధికి దోహ‌ద‌కారి కావాల‌ని లక్షించారు. • వృత్తిప‌ర‌మైన సామ‌ర్ధ్యాల‌లో మెరుగుదల వివిధ రంగాల నిపుణుల‌కు ఆయా నూత‌న కార్పొరేట్ రంగాల‌లో ఉపాధి అవ‌కాశాల‌ను అందుకోవడంలో సహకరించడంతో పాటు విదేశాల‌లో కూడా అవ‌కాశాల‌ను అన్వేషించ‌డానికి దోహ‌ద‌ప‌డుతుందని ఆశిస్తున్నారు. పూర్వ రంగం: కార్పొరేట్ సామాజిక బాధ్య‌త‌ కార్యక్రమాలకు ఐఐసిఎ లోని నేష‌న‌ల్ ఫౌండేష‌న్ ఫ‌ర్ కార్పొరేట్ సోష‌ల్ రెస్పాన్సిబిలిటీ (ఎన్ఎఫ్ సిఎస్ఆర్‌)దే పూచీ. కంపెనీల చ‌ట్టం, 2013 లోని నూత‌న నిబంధ‌న‌ల‌కు అనుగుణంగా ఈ ఫౌండేష‌న్‌ కు రూప‌క‌ల్ప‌న చేశారు. అన్ని వ‌ర్గాల‌ను సామాజికంగా క‌లుపుకొని పోయే విధంగా ఎన్ఎఫ్ సిఎస్ఆర్ వివిధ కార్పొరేట్ సంస్థ‌ల‌తో క‌లసి వేరు వేరు కార్య‌క్ర‌మాలను నిర్వ‌హిస్తుంది. విధాన రూపకర్తలు , కార్పొరేట్ రంగానికి సంబంధించిన నియంత్ర‌ణ సంస్థలతో పాటు ఈ రంగంలో ప‌నిచేస్తున్న ఇత‌ర సంబంధిత వర్గాలు హేతుబ‌ద్ధ‌మైన నిర్ణ‌యాలు తీసుకోవ‌డానికి అవ‌స‌ర‌మైన స‌మాచారాన్ని, జ్ఞానాన్ని అందించే ఒక భాండారం గాను, ఒక సలహాదారు గాను ఐఐసిఎ ప‌ని చేస్తుంది. కార్పొరేట్ చ‌ట్టాలు, కార్పొరేట్ పాల‌న‌, కార్పొరేట్ సామాజిక బాధ్య‌త‌, అకౌంటింగ్ ప్ర‌మాణాలు, ఇన్ వెస్ట‌ర్ ఎజుకేశన్‌, త‌దిత‌ర రంగాల‌లో ఐఐసిఎ త‌న సేవ‌ల‌ను సంబంధిత వర్గాలకు అందిస్తుంది. ఒకటో త‌రం ఔత్సాహిక పారిశ్రామికులు మరియు చిన్న వ్యాపార సంస్థల నిర్వాహకులు మేనేజ్‌మెంట్, చట్టం, అకౌంటెన్సీ ల వంటి విష‌యాల‌లో ప్ర‌త్యేక నిపుణుల‌ను ఏర్పాటు చేసుకునేందుకు అయ్యే ఖర్చును భరించలేరు కనుక వారికి ఐఐసిఎ ఆధ్వర్యంలోని వివిధ కార్య‌క‌లాపాలు తగిన విధంగా తోడ్పడుతాయి.
గోవాలో అభివృద్ధి కార్య‌క్ర‌మాల‌కు పునాది రాయి వేసిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు గోవాలోని శ్యాంప్ర‌సాద్ ముఖ‌ర్జీ స్టేడియమ్ లో జరిగిన ఒక కార్యక్రమంలో పాల్గొని, మోపా విమానాశ్ర‌యం, తువాంలో ఎలక్ట్రానిక్ సిటీల‌కు సంబంధించిన శిలాఫ‌ల‌కాల‌ను ఆవిష్క‌రించారు. ప్రధాన మంత్రి నౌక‌ల విధ్వంసం కోసం అమ‌ర్చే స‌ముద్ర మందుపాత‌ర‌ల‌ను కొనుగొని, ధ్వంసం చేసే నౌక‌ల (మైన్ కౌంట‌ర్‌ మెజ‌ర్ వెసల్స్‌) నిర్మాణానికి ఉద్దేశించిన మౌలిక స‌దుపాయాల‌కు సంబంధించిన శిలాఫ‌ల‌కాల‌ను కూడా ఆవిష్క‌రించారు; అలాగే, అయిదు కోస్తా తీర‌ రక్షక ద‌ళ ఆఫ్ షోర్ పట్రోల్ వెసల్స్ నిర్మాణ పనులను ప్రారంభించారు. ఈ సంద‌ర్భంగా ప్ర‌ధాన‌ మంత్రి మాట్లాడుతూ, కొద్ది వారాల కింద‌ట గోవాలో బిఆర్ ఐ సిఎస్ (బ్రిక్స్) శిఖ‌రాగ్ర స‌మావేశానికి భారతదేశం విజ‌య‌వంతంగా ఆతిథేయిగా వ్యవహరించ‌డంలో తోడ్ప‌డిన బృందానికి తొలుత‌ అభినంద‌న‌లు తెలిపారు. అలాగే గోవా సాధించిన పురోగతికి గాను గోవా రాష్ట్రాన్ని ప్రధాన మంత్రి అభినందించారు. విమానాశ్ర‌య ప్రాజెక్టు ను గురించి ప్రధాన మంత్రి మాట్లాడుతూ, దీని నిర్మాణంపై పూర్వ ప్ర‌ధాని శ్రీ అట‌ల్ బిహారీ వాజ్‌పేయి ఇచ్చిన వాగ్దానాన్ని నెర‌వేర్చ‌డంపై హ‌ర్షం వ్య‌క్తం చేశారు. ఈ ప్రాజెక్టు గోవాకు ప్ర‌యోజ‌నం క‌ల్పించ‌డంతోపాటు ప‌ర్యాట‌కానికి ఊతంగా నిలుస్తుంద‌న్నారు. ఎలక్ట్రానిక్ సిటీ ప్రాజెక్టును గురించి ప్ర‌స్తావిస్తూ, ఇవాళ డిజిట‌ల్ శిక్ష‌ణ పొందిన ఆధునికమైన, యువ‌తీయువకులతో ముందుకు సాగుతున్న గోవా రూపురేఖ‌లు సంత‌రించుకుంటోంద‌ని, దీనికి దేశాన్ని ప‌రివ‌ర్త‌న దిశ‌గా ప‌య‌నింప‌జేయ‌గ‌ల శ‌క్తి ఉంద‌న్నారు. 500, 1,000 రూపాయ‌ల నోట్ల‌ చెలామణిని ర‌ద్దు చేస్తూ కేంద్ర ప్ర‌భుత్వం ఇటీవ‌ల తీసుకున్న నిర్ణ‌యాన్ని గురించి ప్ర‌ధాన‌ మంత్రి ప్ర‌స్తావిస్తూ, న‌వంబ‌రు 8వ తేదీన దేశంలో అనేక‌ మంది ప్ర‌జ‌లు ప్ర‌శాంతంగా నిద్ర‌పోయార‌ని, కొద్దిమంది మాత్రం ఇప్ప‌టికీ నిద్ర‌లేని రాత్రులు గడుపుతున్నార‌న్నారు. నిజాయ‌తీపరులైన పౌరుల‌కు సహాయపడడానికి, న‌ల్ల‌ధ‌నం పీడ‌ను వ‌దిలించ‌డానికి కేంద్ర ప్ర‌భుత్వం కీల‌కమైన చ‌ర్య‌ను చేపట్టిందనట్లు ఆయ‌న చెప్పారు. పెద్ద నోట్ల చెలామణి ర‌ద్దు క‌స‌రత్తు విజ‌య‌వంతం కావ‌డానికి త‌మ‌ వంతుగా సహాయప‌డుతున్న వారంద‌రికీ ప్ర‌ధాన‌ మంత్రి కృతజ్ఞ‌త‌లు తెలిపారు. తాను కూడా బాధను అనుభవిస్తున్నానని, ఈ చర్యలు అహంకార ప్రదర్శన కాద‌న్నారు. తాను పేద‌రిక‌ం అంటే ఏమిటో చూశాన‌ని, ప్ర‌జ‌ల స‌మ‌స్య‌ల‌ను అర్థం చేసుకోగ‌ల‌న‌ని పేర్కొన్నారు. 2014లో ప్ర‌జ‌లు దేశాన్ని అవినీతి నుండి విముక్తం చేయ‌డం కోసమే తీర్పు ఇచ్చార‌ని ఆయన గుర్తుచేశారు. న‌ల్ల‌ధ‌నానికి కళ్లెం వేసేందుకు కేంద్ర ప్ర‌భుత్వం వివిధ చర్యలు చేపట్టిందని కూడా ఆయ‌న వివ‌రించారు. భార‌తదేశంలో దోచుకున్న ధ‌నం దేశపు తీరాలను దాటివెళ్లిపోయి ఉంటే, దాని జాడను కనుగొనడం మన క‌ర్త‌వ్య‌ం అని ప్ర‌ధాన‌ మంత్రి అన్నారు. తాను ఉన్న‌త ప‌ద‌విని అనుభ‌వించ‌డానికి పుట్ట‌లేదంటూ- తాను తనదగ్గర ఉన్నదంతా, తన కుటుంబం, ఇల్లు.. అన్నీ దేశ ప్రజలకు సేవ చేయ‌డం కోస‌ం వదలివేసినట్లు ఆయన చెప్పారు.
బాడ్ మింటన్ డబల్స్ లో తృష జాలి మరియు గాయత్రి గోపీచంద్ గారు లు కంచుపతకాన్ని గెలుచుకోవడం గర్వం గా ఉందన్న ప్రధాన మంత్రి

బర్మింగ్ హమ్ కామన్ వెల్థ్ గేమ్స్ (సిడబ్ల్యుజి) 2022 లో భాగం గా జరిగిన బాడ్ మింటన్ డబల్స్ లో కాంస్య పతకాన్ని గెలుచుకొన్నందుకు తృష జాలి గారి కి మరియు గాయత్రి గోపీచంద్ గారి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘బాడ్ మింటన్ డబుల్స్ లో కాంస్య పతకాన్ని గెలిచినందుకు తృష జాలి గారు మరియు గాయత్రి గోపిచంద్ గారు లను చూసి మన కు గర్వం గా ఉంది. తృష కామన్ వెల్థ్ గేమ్స్ కు బయలుదేరి వెళ్ళే కంటే ముందు, గాయత్రి తో తనకు ఉన్న స్నేహాన్ని గురించి నాతో చెప్పారు. అయితే, ఒకవేళ తాను ఒక పతకాన్ని సాధించడం అంటూ జరిగితే గనక ఆ గెలుపు ను ఏ విధం గా వేడుక గా నిర్వహించుకొనేదీ తాను ఇంకా ఏమీ నిర్ణయించుకోలేదని ఆమె అన్నారు. ఇప్పుడు ఆమె దీనికి సంబంధించిన ప్రణాళిక ను సిద్ధం చేసుకొనే ఉండి ఉండవచ్చని నేను ఆశిస్తున్నాను.’’ అని పేర్కొన్నారు.
తెలంగాణ అవతరణ దినోత్సవం నాడు ఆ రాష్ట్ర ప్రజల కు శుభాకాంక్ష లు తెలిపిన ప్ర‌ధాన మంత్రి; ఆంధ్ర ప్రదేశ్ ప్రజల కు ఆయన శుభకామన లు వ్యక్తం చేశారు

తెలంగాణ ఆవిర్భావ దినోత్సవాన్ని పురస్కరించుకొని ప్ర‌ధాన మంత్రి శ్రీ న‌రేంద్ర మోదీ తెలంగాణ ప్రజల కు శుభాకాంక్షలు తెలిపారు. ఇదే సందర్భం లో ఆంధ్ర ప్రదేశ్ ప్రజల కు కూడా ప్రధాన మంత్రి తన శుభకామనల ను వ్యక్తం చేశారు. ‘‘తెలంగాణ ప్రజల కు వారి రాష్ట్ర స్థాపన దినోత్సవ శుభాకాంక్షలు. ఈ రాష్ట్రం యొక్క ప్రజానీకం వివిధ రంగాల లో రాణిస్తున్నారు. ఈ రాష్ట్రం భారతదేశం యొక్క వృద్ధి ప్రక్షేప పథాని కి విలువైనటువంటి తోడ్పాటుల ను అందిస్తోంది. తెలంగాణ ప్రజల పురోగతి కోసం మరియు సమృద్ధి కోసం నేను ప్రార్థిస్తున్నాను. ఆంధ్ర ప్రదేశ్ ప్రజల కు ఇవే నా యొక్క శుభకామన లు. కఠోర శ్రమ మరియు సాహసం ఈ గడ్డ యొక్క సంస్కృతి కి సమానార్ధకాలు గా నిలచి ఉన్నాయి. భారతదేశం యొక్క వృద్ధి లో ఈ రాష్ట్ర పాత్ర కు ఎనలేని విలువ ఉన్నది. ఈ రాష్ట్ర ప్రజలు వారి యొక్క భావి ప్రయత్నాల లో అత్యుత్తమ ఫలితాల ను సాధించాలని అభిలషిస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
ప్రధాన మంత్రి శ్రీ నరేంద్ర మోదీ ని కలుసుకొన్న యుకె పూర్వ ప్రధాని శ్రీ డేవిడ్ కేమ్ రన్

ప్ర‌ధాన మంత్రి శ్రీ న‌రేంద్ర మోదీ ని యుకె పూర్వ ప్రధాని శ్రీ డేవిడ్ కేమ్ రన్ ఈ రోజు కలుసుకొన్నారు. ఈ సందర్బంగా ప్రధాన మంత్రి శ్రీ మోదీ 2015 నవంబర్ లో యుకె లో తాను జరిపిన పర్యటన విజయవంతం కావడాన్ని గుర్తుకు తెచ్చుకొన్నారు. శ్రీ కేమ్ రన్ యుకె ప్రధానిగా ఉన్న కాలంలో భారతదేశం-యుకె సంబంధాలను పటిష్టపరచడం కోసం చేసిన కృషికి, అందించిన వ్యక్తిగత మద్దతుకు శ్రీ మోదీ శ్రీ కేమ్ రన్ కు ధన్యవాదాలు తెలియజేశారు. ఈ భేటీలో ఇరువురు నేతలు పరస్పర ప్రయోజనాలు ముడిపడిన ప్రాంతీయ, ప్రపంచ అంశాలపై చర్చించారు.
యువజన వ్యవహారాల రంగంలో సహకారం కోసం భారతదేశం, మొజాంబిక్ ల మధ్య కుదిరిన ఎం ఒ యు మంత్రిమండలి దృష్టికి

భారతదేశ ప్రధాన మంత్రి శ్రీ నరేంద్ర మోదీ మొజాంబిక్ ను సందర్శించిన సందర్భంగా క్రీడలు, యువజన వ్యవహారాల రంగంలో సహకారం అంశంపై భారతదేశం మరియు మెజాంబిక్ ల మధ్య 2016 జూలై 7 వ తేదీన ఒక అవగాహక పూర్వక ఒప్పంద పత్రం (ఎం ఒ యు) పైనా సంతకాలు జరిగిన అంశాన్ని కేంద్ర మంత్రిమండలి దృష్టికి తీసుకువచ్చారు. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఈ ఎం ఒ యు రెండు దేశాల మధ్య క్రీడల ప్రోత్సాహానికి దోహదం చేయడంతో పాటు యువతలో ఆలోచనలు, విలువలు మరియు సంస్కృతికి సంబంధించిన అంశాలను ప్రోత్సహించడం, ఇంకా స్నేహ సంబంధాలను పెంపొందించుకోవడంలో సహాయపడనున్నది. అంతే కాకుండా, యువతీయువకులలో అంతర్జాతీయ దృష్టి కోణాన్ని మెరుగుపరచడంలోను, క్రీడలు మరియు యువజన వ్యవహారాల్లో వారికి ఉన్న జ్ఞానాన్ని, ప్రావీణ్యతను విస్తరించడంలోను కూడా తోడ్పడనుంది.
మాల్దీవ్స్ అధ్యక్షుడు శ్రీ ఇబ్రాహిం మొహమద్ సోలిహ్ కు శస్త్ర చికిత్స సఫలంకావాలని అపేక్షించిన ప్రధాన మంత్రి

మాల్దీవ్స్ అధ్యక్షుడు శ్రీ ఇబ్రాహిం మొహమద్ సోలిహ్ కు శస్త్ర చికిత్స సఫలం కావాలని, ఆయన త్వరగా ఆరోగ్యవంతుడు కావాలని ప్రధాన మంత్రి శ్రీ నరేంద్ర మోదీ ఆకాంక్షించారు. మాల్దీవ్స్ అధ్యక్షుని ట్వీట్ కు ప్రధాన మంత్రి సమాధానమిస్తూ – ‘‘అధ్యక్షుడు శ్రీ ఇబ్రాహిమ్ మొహమద్ సోలిహ్ కు శస్త్ర చికిత్స ను విజయవంతం గా పూర్తి అవ్వాలి అని, ఆయన త్వరగా కోలుకోవాలి అని నేను కోరుకొంటూ నా శుభాకాంక్షల ను వ్యక్తం చేస్తున్నాను.’’ అని పేర్కొన్నారు. ప్రధాన మంత్రి శుభకామనల కు గాను మాల్దీవ్స్ అధ్యక్షుడు శ్రీ ఇబ్రాహిం మొహమద్ సోలిహ్ శ్రీ నరేంద్ర మోదీ కి ధన్యవాదాలు తెలిపారు. ‘‘దయామయమైన మీ యొక్క స్పందన కు ఇవే ధన్యవాదాలు ప్రధాన మంత్రి గారు’’ అని మాల్దీవ్స్ అధ్యక్షుడు ఒక ట్వీట్ లో పేర్కొన్నారు. The President of Maldives H. E. Ibrahim Mohamed Solih has thanked Prime Minister, Shri Narendra Modi for his kind words. The President of Maldives tweeted; “Thank you Prime Minister for your kind words.”
అమెరికా అధ్య‌క్షుడు, ఫ్రాన్స్ అధ్య‌క్షుడు, యునైటెడ్ కింగ్  డ‌మ్ ప్ర‌ధాన‌మంత్రితో ప్ర‌ధాని శ్రీ న‌రేంద్ర మోదీ భేటీ

ప్ర‌ధాన‌మంత్రి శ్రీ న‌రేంద్ర మోదీ ఈరోజు న్యూయార్క్ న‌గ‌రంలో అమెరికా అధ్య‌క్షుడు శ్రీ బ‌రాక్ ఒబామాను క‌లిశారు. అలాగే, ఫ్రాన్స్ అధ్య‌క్షుడు శ్రీ ఫ్రాంకోయిస్ హోలాండే, యునైటెడ్ కింగ్ డ‌మ్ ప్ర‌ధాన‌మంత్రి శ్రీ డేవిడ్ కామెరూన్ ల‌తో స‌మావేశ‌మ‌య్యారు. ఈ స‌మావేశాల్లో నాలుగు ప్ర‌ధాన‌మైన అంశాల‌పై చ‌ర్చించారు. వాతావ‌ర‌ణ‌ మార్పులు, ఉగ్ర‌వాదం, ఐక్య‌రాజ్య స‌మితి భ‌ద్ర‌తా మండ‌లిలో సంస్క‌ర‌ణ‌లు, ఎగుమ‌తుల నియంత్ర‌ణ దేశాల జాబితాలో భార‌త్ కు చోటు క‌ల్పించ‌డం లాంటి అంశాల‌పై చ‌ర్చించారు. వాతావ‌ర‌ణ మార్పుల అంశంలో భార‌త్ చిత్త‌శుద్ధిని శంకించాల్సిన అవ‌స‌రం లేద‌ని పున‌రుద్ఘాటించారు. అక్టోబ‌ర్ 2 వ తేదీన (గాంధీ జ‌యంతి) భార‌త్ ఐ.ఎన్‌.డీ.సీ.ని (ఇంటెండెడ్ నేష‌న‌ల్లీ డిటర్మైన్డ్ కంట్రిబ్యూష‌న్స్‌) ప్ర‌క‌టించేందుకు అనుమ‌తించాల్సిందిగా కోరిన‌ట్లు మోదీ వెల్ల‌డించారు. కేవ‌లం క‌ర్బ‌న ఉద్గారాల విడుద‌ల‌పై నియంత్ర‌ణ విధించ‌డ‌మే కాకుండా అభివృద్ధిచెందుతున్న దేశాల‌కు శుద్ధ ఇంధ‌నం విష‌యంలో ఆర్థిక‌, సాంకేతిక స‌హాయ స‌హ‌కారాలు అందించాల్సిన అవ‌స‌ర‌ముంద‌ని గుర్తు చేశారు. 2022 నాటికి భార‌త్‌ను 175 గిగా వాట్ల పున‌రుత్పాద‌క ఇంధ‌న ఉత్పాద‌క దేశంగా మార్చ‌డ‌మే త‌న ల‌క్ష్య‌మ‌ని పేర్కొన్నారు. యునైటెడ్ కింగ్ డ‌మ్ ప్ర‌ధాన‌మంత్రి డేవిడ్ కామెరూన్ తో భేటీ సంద‌ర్భంగా ‘మేకిన్ ఇండియా’ కార్య‌క్ర‌మంలో బ్రిట‌న్ భాగ‌స్వామ్యం కావాల్సిందిగా ప్ర‌ధాని మోదీ ఆహ్వానించారు. ఫ్రెంచ్ అధ్య‌క్షుడు ఫ్రాంకోయిస్ హోలాండేతో స‌మావేశం స‌మ‌యంలోనే మైక్రోసాఫ్ట్ కో ఫౌండ‌ర్ బిల్ గేట్స్ అక్క‌డికి రావ‌డం విశేషం. అమెరికా అధ్య‌క్షుడుతో స‌మావేశం స‌మ‌యంలో ఇరు దేశాల మ‌ధ్య సంబంధాల‌ను ప‌టిష్టం చేసుకోవ‌డంలో మంచి పురోగ‌తి సాధించిన‌ట్లు అమెరికా అధ్య‌క్షుడు ఒబామా, భార‌త ప్ర‌ధాని మోదీ అభిప్రాయ‌ప‌డ్డారు. ఇంధ‌న‌, సైబ‌ర్ సెక్యూరిటీ అంశాల‌పై చ‌ర్చించారు. నాలుగు అమెరికా ఉప‌గ్ర‌హాల‌ను ఇస్రో విజ‌య‌వంతంగా ప్ర‌యోగించిన రోజున తాము స‌మావేశం కావ‌డాన్ని ప్ర‌త్యేకంగా ప్ర‌స్తావించారు. కాలిఫోర్నియా ప‌ర్య‌ట‌న‌పైన ప్ర‌ధానమంత్రి శ్రీ న‌రేంద్ర‌మోదీ మాట్లాడారు. అలాగే పున‌రుత్పాద‌క ఇంధ‌నం విష‌యంలో జ‌రిగిన చ‌ర్చ‌లు, శాన్ జోస్‌లో జ‌రిగిన స్టార్ట‌ప్ క‌నెక్ట్ కార్య‌క్ర‌మ విశేషాల‌ను వివ‌రించారు.
కెన్యా పూర్వ ప్రధాని శ్రీ రాయ్ లా అమోలో ఒడింగా తో భేటీ అయిన ప్రధాన మంత్రి

ప్రధాన మంత్రి శ్రీ నరేంద్ర మోదీ కెనడా పూర్వ ప్రధాని శ్రీ రాయ్ లా అమోలో ఒడింగా తో ఈ రోజు న భేటీ అయ్యారు. ప్రధాన మంత్రి ఒక ట్వీట్ లో – ‘‘నా మిత్రుడు, కెనడా పూర్వ ప్రధాని శ్రీ రాయ్ లా అమోలో ఒడింగా ను కలుసుకొన్నందుకు చాలా ఆనందం గా ఉంది. భారతదేశం లో, కెన్యా లో ఆయన తో గతం లో నేను జరిపిన మాటామంతీ నాకు గుర్తు కు వచ్చాయి. భారతదేశానికి, కెన్యా కు మధ్య ప్రగాఢ ద్వైపాక్షిక సంబంధాలు ఉన్నాయి; మరి మన బంధాల ను ఇక ముందు మరింత గా బలపరచుకోవడాన్ని మనం స్వాగతిద్దాం.’’ అని పేర్కొన్నారు. DS/VJ
ఐటిబిపి స్థాప‌క దినం సంద‌ర్భంగా ఐటిబిపి ని అభినందించిన‌ ప్ర‌ధాన మంత్రి

ఐటిబిపి స్థాప‌క దినోత్స‌వం సంద‌ర్భంగా ఐటిబిపి ప‌రివారానికి ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘ఐటిబిపి స్థాప‌క దినాన్ని పురస్కరించుకొని ఐటిబిపి కుటుంబానికి శుభాకాంక్ష‌లు. ఈ ద‌ళం త‌న సాహ‌సం మరియు మాన‌వీయ దృక్ప‌థంతో త‌న‌కంటూ ఖ్యాతిని సంపాదించుకొంది. హిమాల‌యాల‌తో తాను నెల‌కొల్పుకొన్న ప్ర‌త్యేక అనుబంధానికి, ఎక్కువ ఎత్తున ఉన్న ప్రాంతాల‌లో విధులను నిర్వ‌హించ‌డంలో ప్రావీణ్యానికి ఐటిబిపి పేరెన్నికగ‌న్న‌ది’’ అని ప్ర‌ధాన మంత్రి త‌న సందేశంలో పేర్కొన్నారు.
ఉక్కు రంగం లో భార‌త‌దేశాని కి మ‌రియు జ‌పాన్ కు మ‌ధ్య ఒప్పందాని కి ఆమోదం తెలిపిన మంత్రిమండ‌లి

ఉక్కు రంగం లో స‌హ‌కారాన్ని బ‌లోపేతం చేసేందుకు ‘ఇండియా-జ‌పాన్ స్టీల్ డైలాగ్’ను ఏర్పాటు చేయ‌డం కోసం భార‌త ప్ర‌భుత్వాని కి మరియు జపాన్ ప్ర‌భుత్వాని కి మ‌ధ్య స‌హ‌కారం కోసం ఉద్దేశించిన ఒక మెమోరాండ‌మ్ ఆఫ్ కోఆపరేశన్ (ఎంఒసి)పై సంత‌కాల‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. లాభాలు ‘ఇండియా-జ‌పాన్ స్టీల్ డైలాగ్’ ఉక్కు రంగం లో స్థిర‌త్వం తో కూడిన వృద్ధి ని సాధించేందుకు ప‌ర‌స్ప‌ర అవ‌గాహ‌న ను వృద్ధి చేసేందుకు ఉద్దేశించినటువంటిది. ఈ సంభాష‌ణ ధ్యేయాలు ఏమిటంటే ఉన్న‌త శ్రేణి కి చెందిన ఉక్కు త‌యారీ లో పెట్టుబ‌డి ని ప్రోత్స‌హించ‌డం సహా ఉక్కు రంగం లో స‌హ‌కారాని కి సంబంధించిన అన్ని అంశాల ను ప‌రిశీలించ‌డమూ, భార‌త‌దేశం లో ఉక్కు వినియోగాని కి సంబంధించిన నూత‌న మార్గాల ను అన్వేషించ‌డమూను. ఈ ఎంఒసి భార‌త‌దేశం లో హై గ్రేడ్ స్టీల్ మాన్యుఫాక్చ‌రింగ్ తాలూకు సామ‌ర్ధ్య నిర్మాణం లో స‌హాయ‌కారి కానుంది.
ప్ర‌ధాన మంత్రి శ్ర‌మ యోగి మాన్‌-ధ‌న్ (పిఎం-ఎస్‌వైఎమ్‌) యోజ‌న ను ప్రారంభించిన ప్ర‌ధాన మంత్రి శ్రీ మోదీ

ప్ర‌ధాన మంత్రి శ్ర‌మ యోగి మాన్‌-ధ‌న్ (పిఎం-ఎస్‌వైఎమ్‌) యోజ‌న ను ప్ర‌ధాన మంత్రి శ్రీ న‌రేంద్ర మోదీ నేడు గుజ‌రాత్ లోని వ‌స్త్రల్ లో ప్రారంభించారు. ఎంపిక చేసిన కొంత మంది ల‌బ్దిదారుల కు పిఎం-ఎస్‌వైఎమ్ పెన్శ‌న్ కార్డుల ను కూడా ఆయ‌న ప్ర‌దానం చేశారు. దేశ వ్యాప్తం గా మూడు ల‌క్ష‌ల కామ‌న్ స‌ర్వీస్ సెంట‌ర్ ల నుండి రెండు కోట్ల కు పైగా శ్రామికులు వీడియో కాన్ఫ‌రెన్స్ మాధ్య‌మం ద్వారా ఈ ప్రారంభ కార్య‌క్ర‌మాన్ని చూశారు. దీని ని ఒక చ‌రిత్రాత్మ‌క దినం గా ప్ర‌ధాన మంత్రి అభివ‌ర్ణిస్తూ, దేశం లోని 42 కోట్ల మంది అసంఘ‌టిత రంగ శ్రామికుల కు పిఎం-ఎస్‌వైఎమ్ యోజ‌న ను అంకితం చేశారు. ఈ ప‌థ‌కం లో న‌మోదైన అసంఘ‌టిత రంగ శ్రామికుల‌ కు వారి వృద్ధాప్యం లో 3,000 రూపాయ‌ల నెల‌వారీ పెన్శ‌న్ యొక్క ప్రయోజనం అందుతుంద‌ని ఆయ‌న చెప్పారు. లాంఛ‌నప్రాయం కాని రంగం లో ప‌ని చేస్తున్న కోట్లాది శ్రామికుల కోసం ఇటువంటి ఒక ప‌థ‌కాన్ని క‌ల్పించ‌డం స్వాతంత్య్రం వ‌చ్చాక ఇది మొద‌టి సారి అని ప్ర‌ధాన మంత్రి తెలిపారు. పిఎం-ఎస్‌వైఎమ్ యొక్క ప్ర‌యోజ‌నాల‌ ను గురించి ప్ర‌ధాన మంత్రి అన్ని వివ‌రాలను తెలియజేశారు. ల‌బ్ధిదారు ఇచ్చే చందా కు సరిస‌మాన‌ మొత్తాన్ని కేంద్ర ప్ర‌భుత్వం జోడించగలదని ప్ర‌ధాన మంత్రి అన్నారు. ప్రతి ఒక్క నెల కు 15,000 రూపాయ‌ల లోపు ఆదాయాన్ని సంపాదించుకొనే లాంఛ‌నప్రాయం కాని రంగం యొక్క శ్రామికులు స‌మీపం లోని కామ‌న్ స‌ర్వీస్ సెంట‌ర్ లలో ల‌బ్ధిదారులు గా వారి పేర్ల‌ ను న‌మోదు చేసుకోవచ్చని ఆయ‌న విజ్ఞ‌ప్తి చేశారు. న‌మోదు ప్ర‌క్రియ లో ఎటువంటి ఇబ్బందులు ఉండ‌బోవ‌ని శ్రీ మోదీ హామీ ఇస్తూ, ఒక ప‌త్రం లో బ్యాంకు వివ‌రాల ను మ‌రియు ఆధార్ సంఖ్య ను వ్రాసి ఇస్తే స‌రిపోతుంద‌ని స‌భికుల‌ కు చెప్పారు. ఒక ల‌బ్ధిదారు పేరు ను న‌మోదు చేసేందుకు కామ‌న్ స‌ర్వీస్ సెంట‌ర్ కు అయ్యే ఖ‌ర్చు ను కేంద్ర ప్ర‌భుత్వం భ‌రిస్తుంద‌న్నారు. ‘‘ఇది డిజిట‌ల్ ఇండియా యొక్క అద్భుత‌ం’’ అని ప్ర‌ధాన మంత్రి అన్నారు. సమీప ప్రాంతం లో ఉండే అసంఘ‌టిత రంగ శ్రామికుల ను పిఎం-ఎస్‌వైఎమ్ లో చేర్చేందుకు స‌హాయాన్ని అందించవలసిందంటూ వారి యొక్క ఇరుగు పొరుగు ఇళ్ళ లో ఉండేటటువంటి పౌరుల‌ కు ప్ర‌ధాన మంత్రి విజ్ఞ‌ప్తి చేశారు. ఉన్నతాదాయ వర్గాల వారు నడుం కట్టే ఇటువంటి ప‌నుల వల్ల పేద‌ల కు ఎంతో ల‌బ్ది చేకూరుతుందని ఆయ‌న అన్నారు. శ్రామికులను సమ్మానించుకోవ‌డం ద్వారా దేశం ముందంజ వేస్తుందని ఆయ‌న చెప్పారు. ఆయుష్మాన్ భార‌త్, ప్ర‌ధాన మంత్రి జీవన జ్యోతి బీమా యోజన, ప్ర‌ధాన మంత్రి సుర‌క్ష బీమా యోజ‌న‌, ప్ర‌ధాన మంత్రి ఆవాస్ యోజ‌న‌, ఉజ్జ్వ‌ల యోజ‌న‌, సౌభాగ్య యోజ‌న‌, ఇంకా స్వ‌చ్ఛ్ భార‌త్ ల వంటి కేంద్ర ప్ర‌భుత్వం ఆరంభించిన వివిధ ప‌థ‌కాలు, ప్ర‌త్యేకించి అసంఘ‌టిత రంగం లో ప‌ని చేస్తున్న వారి ని దృష్టి లో పెట్టుకొని రూపొందించినవి అని ప్ర‌ధాన మంత్రి అన్నారు. దేశం లో మ‌హిళ‌ల మ‌రియు బాలిక‌ల సాధికారిత కోసం ప్ర‌భుత్వం చేపట్టిన అనేక కార్య‌క్ర‌మాల‌ ను గురించి కూడా ఆయ‌న ప్ర‌స్తావించారు. అసంఘ‌టిత రంగం లోని శ్రామికుల కు వారి వృద్ధాప్యం లో స‌మ‌గ్ర‌ సామాజిక భ‌ద్ర‌త క‌వ‌చాన్ని అందించేందుకు అనేక పథకాలను అమలులోకి తీసుకువచ్చినట్లు ప్రధాన మంత్రి తెలిపారు. వాటిలో ఆరోగ్య ర‌క్ష‌ణ కోసం ‘ఆయుష్మాన్ భార‌త్’, జీవ‌న ర‌క్ష‌ణ మ‌రియు అంగ‌వైక‌ల్య ర‌క్ష‌ణల కోసం ‘ప్ర‌ధాన మంత్రి జీవ‌న‌ జ్యోతి బీమా యోజ‌న‌’, ఇంకా ‘ప్ర‌ధాన‌ మంత్రి సుర‌క్ష బీమా యోజ‌న’ ఉన్నాయని వెల్లడించారు. అవినీతి పై తాను అనుస‌రిస్తున్న దృఢ వైఖ‌రి ని ప్ర‌ధాన మంత్రి పున‌రుద్ఘాటిస్తూ, దళారుల ను మ‌రియు అవినీతి ని నిర్మూలించ‌డం కోసం త‌న ప్ర‌భుత్వం దీక్షాబ‌ద్ధురాలైంద‌న్నారు. ప్ర‌ధాన మంత్రి స‌దా అప్ర‌మ‌త్తం గా ఉంటార‌ని ఆయ‌న చెప్పారు.